stanford-oval/wikipedia huggingface dataset:
אביב טלמור
הערות שוליים

↑  אתר חברת יוטרייד
↑  תומר גנון וזוהר שחר לוי, ביהמ"ש הקפיא את פעילות יוטרייד; רשות ני"ע: "עשרות מיליונים ירדו לטמיון", באתר כלכליסט, 21 בדצמבר 2015.
↑  תומר גנון, השופט אורנשטיין הוציא צו פירוק זמני ליוטרייד: עו"ד אלעד עפארי מונה למפרק זמני, באתר כלכליסט, 24 בדצמבר 2015
↑   שלי אפלברג, אביב טלמור, מייסד יוטרייד, ברח מהארץ והוכרז פושט רגל, באתר TheMarker‏, 20 בינואר 2016
↑  גור מגידו, אלה לוי-וינריב, ‏השיבה מלונדון: כיצד "שוכנע" אביב טלמור לשוב לארץ ולהיעצר?, באתר גלובס, 1 במרץ 2016
↑  ענת רואה, השופטת לבעלים של יוטרייד: "תראה לי מה יש לך בכיסים", באתר כלכליסט, 25 ביוני 2018
↑  אלה לוי-וינריב, ‏פרשת יוטרייד: כתב אישום נגד אביב טלמור בגין גנבה בידי מורשה, קבלת דבר במרמה והלבנת הון, באתר גלובס, 26 בדצמבר 2018;
ת"פ (ת"א) 60588-12-18  מדינת ישראל נ' אביב טלמור
↑  איש העסקים הבכיר הורשע בהונאה בגובה 77 מיליון שקלים, באתר אייס, 13 בספטמבר 2022
↑  ת"פ 60588-12-18 מדינת ישראל נ' טלמור ואח', ניתן ב-4 בינואר 2023
↑  תומר גנון, ערעור הפרקליטות התקבל: העליון החמיר את עונשו של מייסד יוטרייד ל-5 שנות מאסר, באתר כלכליסט, 30 בספטמבר 2024;
ע"פ 1397/24 אביב טלמור נ' מדינת ישראל, ניתן ב־25 בספטמבר 2024
אחמדאבאד

אחמדאבאד (בהינדית: अहमदाबाद, בגוג'ראטית: અમદાવાદ, באנגלית: Ahmedabad) היא העיר הגדולה ביותר במדינת גוג'ראט שבמערב הודו ועיר הבירה שלה בשנים 1960–1970. אחמדאבאד היא העיר השביעית בגודלה בהודו. אחמדאבאד שוכנת על גדות נהר סאבארמאטי. לעיתים נקראת העיר קארנאוואטי על שם העיר הקודמת. הסולטאן אחמד שאה בחר את אחמדאבאד לעיר בירה בשנת 1411 לכן נקראה העיר על שמו. ב-2017 הוכרז חלקה ההיסטורי של העיר כאתר מורשת עולמית של אונסק"ו.
בית הכנסת מגן אברהם באחמדאבאד
אדוארד שארפ אנד דה מגנטיק זירוס

| --- | --- |

 מקום הקמה:  לוס אנג'לס 
 תקופת הפעילות:  מ-2007 
 סוגה:  אינדי פולק 
 חברת תקליטים:  ראף טרייד 
 אתר רשמי
 חברים
 אלכס אברט 
 
Edward Sharpe and the Magnetic Zeros (בתרגום חופשי לעברית: אדווארד שארפ והאפסים המגנטיים) היא להקת אינדי פולק, שהוקמה בשנת 2007 בארצות הברית.
רקע

סולן הלהקה הוא אלכס אברט. מקור שמה מגיע מסיפור שכתב אברט בצעירותו אודות דמות משיחית בשם אדווארד שארפ.
הלהקה משלבת רוק שורשי (אנ'), גוספל, ומוזיקה פסיכדלית. סגנון הלהקה והסאונד של הלהקה שואב מתנועת ההיפים של שנות ה־60 וה־70.
האלבום הראשון של הלהקה Up from Below יצא בשנת 2009 וכלל את הלהיט "Home". שלוש שנים לאחר מכן הוציאה הלהקה את האלבום Here. האלבום השלישי הנושא את שם ההרכב יצא בשנת 2013, ואת אלבומם הרביעי PersonA הוציאו בשנת 2016.
במהלך שנות הפעילות של ההרכב, התחלפו כמה מחבריו.
היסטוריה

אלכס אברט החל לכתוב ספר אודות דמות משיחית בשם אדוארד שארפ אשר נשלח לכדור הארץ כדי לרפא את האנושות, אך דעתו הוסחה על ידי נשים והוא התאהב. אברט אימץ את השם אדוארד שארפ כאלטר אגו.
אברט הכיר את הזמרת ג'ייד קסטרינוס. הם החלו לכתוב יחד מוזיקה והיו חלק מקולקטיב המוזיקה The Masses. מספר החברים בקבוצה גדל והגיע למעל עשרה חברים, חלקם חברים ותיקים של אברט. במחצית 2009 יצאו אברט, קסטרינוס וחבריהם למסע הופעות כשהם נעים באוטובוס ברחבי ארצות הברית בשם Edward Sharpe & the Magnetic Zeros.
אבימי בריה דרבי אבהו

| --- | --- |
 מקום פעילות:  ארץ ישראל ובבל.
 תקופת הפעילות:  רביעי לאמוראים
 אב:  רבי אבהו
 
אבימי בריה דרבי אבהו היה אמורא ארץ ישראלי בן הדור הרביעי, חי בסביבות שנת 323 (ד'פ"ג).
היה עשיר גדול ועסק בסחורה עם בני בבל ואנשי העיר מחוזא. בתלמוד הבבלי מובא שנצרך לשלוח לשם כסף, גלה לבבל יחד עם אמוראים ארץ ישראלים נוספים בשל רדיפות על רקע דתי ומשערים כי לכן לא מוזכרות מימרות בשמו במקורות הארצישראלים כמו התלמוד הירושלמי ומדרשים אחרים, ומוזכרות מימרות שהשמיע בחזרתו ממחוזא.
כמו כן היה מפורסם בכיבוד אב. אביו התפאר בו ואמר כיצד מצוות כיבוד אב כגון אבימי בני.
משפחתו

אביו היה רבי אבהו, שהיה עשיר גדול. מסופר שרבי אבהו היה שוחט עגל בכל מוצאי שבת והיה אוכל ממנו רק כליה אחת, וכשגדל אבימי הציע לו במקום לשחוט עגל נוסף במוצאי שבת לשמור כליה מהעגל ששוחטים ביום שישי לכבוד שבת, וכשעשו כן בא אריה וטרף עגל מהעדר.
בתלמוד מוזכר שהיו לו חמישה בנים, אך דעת הרב אהרן היימן בספרו תולדות תנאים ואמוראים כי אלו היו אחיו בני רבי אבהו ולא בניו.
הערות שוליים

↑  בתלמוד בבלי, מסכת כתובות, דף פ"ה, עמוד א'.
↑  תלמוד בבלי, מסכת חולין, דף מ"ה, עמוד ב' וכן תלמוד בבלי, מסכת נדה, דף ה', עמוד ב'.
1 2  תלמוד בבלי, מסכת קידושין, דף ל"א, עמוד ב'.
↑  תלמוד בבלי, מסכת שבת, דף קי"ט, עמוד א'.
↑  הרב אהרן הימן, "ר' אבהו", תולדות תנאים ואמוראים, לונדון, תר"ע, באתר ויקיטקסט
| אמוראי ארץ ישראל |
| --- | --- | --- |
| הדור הראשון (עד 250) | אבא כהן ברדלא • אבא יודן •  רבי אושעיא • רבי אפס • בר קפרא • רבי בנאה • רבן גמליאל ברבי • רבי הלל • רבי חייא • רבי חנינא בר חמא •  חזקיה • רבי זכאי דכבול • יהודה בן רבי חייא • רבי יהודה נשיאה • רבי יצחק מגדלאה • רבי יוסי בן פטרוס • רבי יוסי בן שאול • רבי יונתן בן אלעזר • רבי ינאי • רבי יהודה בן קנוסא • רבי ירמיה (הראשון) • רבי יהושע בן לוי • רבי יוסי בן זמרה • רב כהנא (הראשון) • לוי בר סיסי • רבי נחוניא דמן חוורן • רבי שמעון בן יהוצדק • רבי שבתי |  |
| הדור השני (עד 280) | אבא דמן יפו • רבי אבא בר אבינא • רבי אבא בר זבדא • רבי אבא בר אחא • רבי אלעזר בן פדת • אילפא • רבי אביתר • רבי אפטוריקי • בר פדא • רבן גמליאל הרביעי • זעירי • רבי חייא בר יוסף • רבי חנינא תורתייא • רבי יוחנן •  רבי יהושע אוניא •  רבי יהודה בר נחמני • רבי יאשיה (אמורא) • רבי יצחק נפחא • רבי יוסי בר חנינא • רבי יעקב בר אידי • רב יוסף בריה דרבי יהושע בן לוי • רב כהנא (השני) • רבי לוי • רבי מנחם • רבי מני בר פטיש • רבי סימון •  ריש לקיש • רבי שמעון בר אבא • רבי שמואל בר נחמני • רבי שמלאי • רבי שמעון בן אליקים • רבי שמעון חסידא • רבי תנחום • רבי תנחום בר חנילאי |  |
| הדור השלישי (עד 310) | רבי אמי • רבי אסי • רבי אבהו • רבי אבין • רבי אבדימי דמן חיפה • רבי אייבו • רבי אבא בר פפא • רב אושעיא • אמי ורדינאה • אבא בר קורייה • רבי אבא דמן עכו • רבי אבא הראשון • רבי אלכסנדרי • אבימי בר פפי • רבי אלעאי • רבי אבא מקרטיגנא • רבי אחא בר חנינא • רבי אבא בר ממל • רבי בנימין בר יפת • רבי חלבו • רבי חמא בר עוקבא • רבי חנינא בן עגיל • רבי חנינא בר פפא • רבי חנינא בן פזי • רב הושעיא • רבי זירא • רבי חייא בר אבא • רבי חנינא בר פפי • רב חנינא • רבי ירמיה (השני) • רבי יהודה נשיאה השני • רבי יוסי דמן יוקרת • רבי יודן בן ישמעאל • רבי יהודה בן פזי • רבי יצחק בר אבא • רבי יצחק • רבי יצחק עטושיא • רבי כרוספדאי • עולא • רבי עוירא • רבי ענני בר ששון • רבי פדת •  רבי פנחס בר חמא • רבי פרידא • רבה בר בר חנה • רבי שילא איש כפר תמרתא • רב שמואל בר יהודה • רב שמואל בר רב יצחק • תחליפא בר מערבא |  |
| הדור הרביעי (עד 340) | רבי אחא • רבי אבא בר זבינא • רבי אבא בר כהנא • רבי אבא בר פפי • רב אויא • אבימי בריה דרבי אבהו • אבימי בר טובי • רבי ברכיה • רבן גמליאל החמישי • אבא אושעיא איש טריא • רבי זריקא • חסא דאשתמוע • רבי חלקיה • רבי חזקיה • רבי ירמיה • רבי יונה • יצחק בן אלישיב • רבי יוסנא • רבי יהודה בר טיטס • רב יהודה בר שילא • רבי יהושע דסכנין • רבי יוסי צידוניא • יעקב איש כפר נבוריא |  |
| הדור החמישי (עד 380) | הלל נשיאה • רב חנניה • רבי יהודה בר שלום • רבי יוסי ברבי בון • רבי יוסי בר זבידא • רבי יונה בוצרייא • רבי יוסטא בר שונם • רבי מנא • רבי מתניא • רבי שמעון בר כרסנא |  |
| הדור השישי (עד 410) | רבי אבא (השלישי) • רבי יהודה נשיאה השלישי • רבי תנחומא • רבי שמואל בן רבי יוסי ברבי בון |  |
| לרשימת אמוראי בבל | לרשימת אמוראי בבל |  |
The Glory Days Tour

The Glory Days Tour הוא סיבוב ההופעות הרביעי של להקת הבנות ליטל מיקס אשר חל ב-21 במאי 2017 בבירקנהד ונגמר ב-25 במרץ 2018 בלונדון. במהלך סיבוב ההופעות הופיעה הלהקה 77 פעמים ברחבי אירופה ואף גם ביפן, אוסטרליה וניו זילנד.
רקע

את סיבוב ההופעות חיממו מספר זמרים ביניהם לואיזה ג'ונסון ואלה אייר ששימשו זמרות חימום במספר מופעים באירופה בעוד זואי באדווי שימשה כזמרת חימום באוסטרליה. גם הזמרת הערבייה-ישראלית לינא מח'ול שמשה כזמרת החימום של הלהקה בחלק מהמופעים בבריטניה ואף לויד מייסי אחד מכוכבי האקס פקטור הבריטי שימש גם כזמר חימום במופע אחד במנצ'סטר.
הצלחה

סיבוב ההופעות הפך לסיבוב המצליח ביותר של הלהקה עם מכירות כרטיסים של 810,810 כרטיסים ו-42 מיליון דולר מ-57 מופעים.
רשימת השירים

"Power"
"Black Magic"
"Salute"
"Down & Dirty"
"F.U."
"Hair"
"Your Love"
"Secret Love Song Pt. II"
"No More Sad Songs"
"You Gotta Not"
"Wings"
"Touch"
"Nobody Like You"
"Shout Out to My Ex"
הערות שוליים

↑  https://www.pollstar.com/Chart/2018/01/2017YearEndTop100WorldwideTours_621.pdf
| ליטל מיקס |
| --- | --- | --- |
| פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים | פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים |  |
| אלבומי אולפן | DNA • Salute • Get Weird • Glory Days • LM5 • Confetti |  |
| אלבומי אוסף | Between Us |  |
| סיבובי הופעות | DNA Tour • Salute Tour • The Get Weird Tour • The Glory Days Tour • Summer Hits Tour • LM5: The Tour • The Confetti Tour |  |
| ערכים קשורים | The X Factor • Little Mix The Search |  |
| ליטל מיקס – סינגלים |
| --- | --- | --- |
| DNA | "Wings" • "DNA" • "Change Your Life" • "How Ya Doin'?" |  |
| Salute | "Move" • "Little Me" • "Salute" |  |
| Get Weird | "Black Magic" • "Love Me Like You" • "Secret Love Song" • "Hair" |  |
| Glory Days | "Shout Out to My Ex" • "Touch" • "No More Sad Songs" • "Power" |  |
| LM5 | "Woman Like Me" • "Think About Us" • "Joan of Arc" • "Wasabi" |  |
| Confetti | "Break Up Song" • "Holiday" • "Sweet Melody" • "Confetti" |  |
| Between Us | "Love (Sweet Love)" • "No" |  |
| סינגלים אחרים | "Cannonball" • "Word Up!" • "Reggaetón Lento (Remix)" • "Only You" • "Bounce Back" • "One I've Been Missing" • "No Time for Tears" •  "Heartbreak Anthem" • "Kiss My (Uh-Oh)" |  |
אדוארד שטוירמן

| --- | --- |

אדוארד שטוירמן בסמינר הבינלאומי למוזיקה חדישה בדרמשטאדט, 1957
 לידה:  18 ביוני 1892 סמביר, האימפריה האוסטרו-הונגרית 
 פטירה:  11 בנובמבר 1964 (בגיל 72) ניו יורק, ארצות הברית 
 מוקד פעילות:  ארצות הברית 
 מקום לימודים:  קונסרבטוריון לבוב 
 זרם:  מוזיקה קלאסית של המאה ה-20 
 סוגה:  מוזיקה קלאסית 
 שפה מועדפת:  גרמנית, אנגלית 
 כלי נגינה:  פסנתר 
 בן או בת זוג:  Clara Steuermann Hilda Steuermann 
 
אדוארד שטוֹיֶרמן (בגרמנית: Eduard Steuermann;‏ 18 ביוני 1892 – 11 בנובמבר 1964) היה פסנתרן ומלחין יהודי-אוסטרי. אחיהם של השחקנית זאלקה פירטל והכדורגלן זיגמונט שטוירמן.
ביוגרפיה

שטוירמן נולד בסמביר שבגליציה, האימפריה האוסטרו-הונגרית (כיום באוקראינה) ולמד נגינה בפסנתר אצל וילם קורץ בקונסרבטוריון של לבוב ואצל פרוצ'ו בוזוני בברלין. הוא למד הלחנה אצל אנגלברט הומפרדינק וארנולד שנברג, שאת תפקיד הפסנתר ביצירתו "פיירו הסהרורי" (Pierrot Lunaire) ניגן בביצוע הראשון של היצירה; שטוירמן ניגן גם את הקונצ'רטו לפסנתר של שנברג בביצוע הבכורה. קשריו עם שנברג נמשכו כפסנתרן באגודה לביצועי מוזיקה פרטיים של המלחין בווינה, ועיבד לשלישיית פסנתר את הפואמה הסימפונית לשישיית כלי מיתר "ליל הוד" של שנברג. נוסף לכך, ביצע את שידור הבכורה ברדיו של "אודה לנפוליאון בונאפרטה" עם הפילהרמונית של ניו יורק, בניצוח ארתור רודז'ינסקי ב-26 בנובמבר 1944. ב-1952 קיבל את מדליית שנברג מן האגודה הבינלאומית למוזיקה בת-זמננו. שטוירמן לימד בסמינר הקיץ למוזיקה חדשה בדרמשטדט.
בארצות הברית, לשם היגר בשנת 1938, נודע בשנות ה-50 ברסיטלים שלו מיצירות בטהובן. הוא לימד בהצלחה רבה בבית הספר ג'וליארד בניו יורק בשנים 1952 עד 1964. בין תלמידיו הבולטים לפסנתר אלפרד ברנדל, ג'ייקוב גימפל, מורה לימפאני, אברהם שטרנקלר וראסל שרמן.
שטוירמן נשא לאישה את קלרה סילברס, פסנתרנית וספרנית מוזיקה ידועת-שם, בשנת 1949.
נפטר בניו יורק ב-1964, בגיל 72.
בשנת 1989 פרסמה הוצאת אוניברסיטת נברסקה אוסף של כתבי שטוירמן תחת הכותרת "עובר-אורח לא לגמרי תמים: כתביו מאת אדוארד שטוירמן". בעריכת הספר השתתפו קלרה שטוירמן, דייוויד ה. פורטר וגינתר שילר.
הערות שוליים

↑  מחלקת המוזיקה של ספריית הקונגרס, אוסף אדוארד וקלרה שטוירמן
| --- | --- |
בקרת זהויות :  NLI: 987007268679505171  PLWABN: 9810538851105606  BIBSYS: 6010272  BNE: XX4756550  BnF: cb147906175 (data)  GND: 118953060  ISNI: 0000 0001 1677 7170  LCCN: n82066800  LNB: 000142723  MusicBrainz: e088bed0-4f08-48ac-b48f-d69052580ee8  NKC: xx0090380  NLA: 35547630  NSK: 000400717  NTA: 074862154  RERO: 02-A003864072  SELIBR: 327500  SNAC: w6dn46wr  SUDOC: 236596748  Trove: 991788  VIAF: 78778840   WorldCat (עם VIAF): 78778840
The Glow

"The Glow" (בעברית: "בך כל האור", בתרגום לעברית "הזוהר") הוא סינגל שנכתב והופק לזיכיון "נסיכות דיסני", זיכיון שבבעלות חברת וולט דיסני. ההלחנה וההפקה של הסינגל נעשתה על ידי אדם וואטס ואנדי דוד בשנת 2011. הסינגל במקור מבוצע על ידי שאנון סאונדרס, והוא נועד להכריז על הצטרפותה של רפונזל מהסרט "פלונטר" לזיכיון. סאונדרס ביצעה את הסינגל גם באירוע שהתרחש בארמון קנזינגטון ב-2 באוקטובר 2011, בו נעשה טקס ההכתרה הרשמי של רפונזל.
הסינגל הופץ לראשונה באלבום הדיגיטלי "Disney Princess: Fairy Tale Songs" על ידי וולט דיסני רקורדס ב-20 בספטמבר 2011. ב-13 בספטמבר 2011 קליפ הסינגל פורסם בערוץ היוטיוב הרשמי של דיסני, בו הוצגו סצנות מסרטי הנסיכות, בנוסף הקליפ שודר בערוץ דיסני. הסינגל משמש כסינגל השני של הזיכיון, לאחר הסינגל "If You Can Dream", והוא מתאר עד כמה מיוחד להיות נסיכה.
הסינגל בגרסה העברית תורגם על ידי רוני אידלשטיין ובוצע על ידי משי קלינשטיין, אותו היא ביצעה במסגרת דיבוב אירוע ההכתרה הרשמי של רפונזל לעברית.
הפקה

הסינגל הראשון של הזיכיון הוא "If You Can Dream" שיצא ב-21 בספטמבר 2004 במסגרת האלבום "Disney Princess: The Ultimate Song Collection", אשר בוצע על ידי שמונת נסיכות דיסני הראשונות. שש שנים לאחר מכן, כאשר רפונזל הצטרפה לזיכיון, הוחלט לעבוד על סינגל חדש לזיכיון. הסינגל הולחן והופק על ידי אדם וואטס ואנדי דוד, אשר עבדו עם אמנים שהופיעו בערוץ דיסני, ביניהם מיילי סיירוס ודמי לובאטו. הסינגל שימש כהמנון הרשמי של הזיכיון, עד הוצאת הסינגל "Live Your Story", והוא נועד לעודד צעירים להאמין בחלומותיהם, להתגבר על אתגרים ולהגשים את כל רצונותיהם.
קליפ

קליפ הסינגל פורסם בערוץ היוטיוב הרשמי של דיסני ב-13 בספטמבר 2011. בקליפ מוצגות סצנות מסרטי הנסיכות, שבעיקר מתמקדות ברפונזל. הנסיכות פוקהונטס ומולאן הופיעו רק פעם אחת במהלך הקליפ.
ראו גם

נסיכות דיסני
הערות שוליים

↑  נסיכות דיסני - בך כל האור, בערוץ היוטיוב הרשמי של דיסני ישראל, 28 ביולי 2013
↑  נסיכות דיסני הקסומות - אירוע מלכותי, בערוץ היוטיוב הרשמי של ערוץ דיסני ישראל, 13 באוגוסט 2013
T-90

| --- | --- |

 מידע כללי
 סוג:  טנק מערכה
 מדינה מייצרת:  רוסיה רוסיה
 יצרן:  מפעל הקרונות של אורל 
 מחיר:  2.77-4.25 מיליון דולר ב-2011
 שנת ייצור:  1993
 תקופת השימוש:  1991–הווה (כ־33 שנים) 
 דגם קודם:  T-80
 דגם עוקב:  T-95 (אב-טיפוס)
 מערכה מרכזית:  המלחמה בדרום אוסטיה מלחמת רוסיה אוקראינה 2022
 יחידות שיוצרו:  1,667 
 מידע טכני
 אורך:  9.53 מ'
 רוחב:  3.78 מ'
 גובה:  2.22 מ'
 משקל:  46.5 טון
 מהירות:  65 קמ"ש (כביש), 45 קמ"ש (שטח)
 טווח פעולה:  375 ק"מ
 מנוע:  דיזל, 1000 כ"ס. מסוגל גם לפעול על בנזין וקרוסין (דלק סילוני)
 שריון:  מיגון פאסיבי מרוכב, מיגון ריאקטיבי, מע' הגנה אקטיבית רכה
 צוות:  3
 מערכות נשק
 חימוש עיקרי:  תותח 125 מ"מ חלק-קדח המסוגל לשגר טילי נ"ט, בעיקר 9M119M ריפלקס
 חימוש משני:  מקלע מקביל קורד בקוטר 7.62 מ"מ, מקלע נ"מ NSV בקוטר 12.7 מ"מ
 
T-90 הוא טנק מערכה רוסי מהדור השלישי שנכנס לייצור סדרתי החל משנת 1993. הטנק מיוצר במפעל אורלוואגונזאבוד בעיר ניז'ני טאגיל - המפעל שבו פותחו, בין היתר, טנקי T-62 ו-T-72. כשאר הטנקים הסובייטיים המודרניים, טנק ה-T-90 מאופיין בצללית קטנה, משקל נמוך, יכולת צליחת נהרות לעומק של עד 5 מטרים וצוות בן 3 לוחמים בלבד המתאפשר על ידי קיומה של מערכת טעינה אוטומטית המבטלת את הצורך בטען.
החל מהצגתו של טנק ה-T-72, עסקה ברית המועצות בפיתוח ושדרוג הטנק, אשר גרסתו המתקדמת ביותר (T-72BU) מותגה כ-T-90, בעיקר לצורכי שיווק. ה-T-90 נועד להיות פשוט וזול יותר לייצור מה-T-80, כמו שה-T-72 היה הגרסה הזולה ל-T-64. מטרה זו הושגה באמצעות שילוב המערכות המתקדמות אשר פותחו עבור טנק ה-T-80 על גבי טנק ה-T-72 הזול והפשוט לייצור, המשתמש במנוע דיזל אמין, בניגוד לטורבינת גז של ה-T-80.
תיאור > מיגון

בהתאם לדוקטרינת השריון הרוסית, הטנק מתבסס בראש ובראשונה על צללית נמוכה, המקטינה את חתימת הטנק בשדה הקרב.
שריון הטנק מורכב משלוש שכבות הגנה; השכבה הראשונה היא מיגון פסיבי של שריון מרוכב. השכבה השנייה כוללת מיגון ריאקטיבי דור ב' מדגם KONTAKT-5 המותקן על חזית וצדדי השלדה ועל הצריח בצורת "לבנים". השריון הריאקטיבי מותקן גם על תקרת הצריח כנגד איומים מלמעלה. 
הטנק מצויד גם במערכת הגנה אקטיבית רכה מדגם SHTORA (ברוסית: Штора, "וילון") לשיבוש אופטרוני, המיועדת לשבש טילי נ"ט מתבייתי כתם לייזר או רוכבי קרן לייזר. עובי השריון הוא שווה ערך ל־420 עד 900 מ"מ בצריח כנגד קלעים קינטיים, ושווה ערך ל־500 עד 900 מ"מ כנגד מטענים חלולים. דפנות התובה שוות ערך ל־710-670 מ"מ נגד קינטי ול־1,340-990 מ"מ נגד חלול. כמו כן קיימות בטנק 12 מדוכות עשן היעילות בתחום האור הנראה ובתחום האינפרא אדום, מערכת התרעה כנגד קרינת לייזר עם 4 מקלטי לייזר, וכן מיגון אב"כ כולל.
תיאור > חימוש

עוצמת האש העיקרית של הטנק היא תותח חלק הקדח M46A2 בקוטר 125 המ"מ, הזהה לדגמים הקודמים, ה-T-72 וה-T-80.
התותח בעל דיוק משופר, וניתן להחלפה בקלות ובמהירות במקרה של פגיעה או תקלה. התותח מיוצב בשני הצירים ונטען במטען אוטומטי הכולל 22 פגזים תורנים, המבטל את הצורך בטען. השימוש במטען אוטומטי מאפשר לטנק ירי של 7–8 פגזים בדקה. חימוש התותח כולל פגזים קינטיים, חלולים, נפיץ־רסס ושרפנל עם מרעום זמן. בנוסף הוא אף יכול לשגר טילים נגד טנקים מונחי לייזר מסוג "רפלקס" 9M119 לטווח של עד 4,000 מ' בעלי ראש נפץ במטען חלול, המסוגלים לחדור שריון ריאקטיבי וכן לפגוע במסוקים בטווח של 5,000 מ'. החימוש המשני של הטנק כולל מקלע נ"מ NSV‏ 12.7 מ"מ ומקלע מקביל 7.62 מ"מ. מערכת בקרת האש של הטנק היא אינטגרלית אוטומטית. מערכת זו כוללת מחשב בליסטי וערוצי ירי לפגזים וטילים.
שירות

בעקבות קשיים תקציביים יוצרה כמות מעטה יחסית של טנקי T-90 וכ-700 טנקים בלבד מדגם זה משרתים את חיל השריון הרוסי. כיום משרת הטנק גם בצבא הודו. הודו אף החלה לייצר ברישיון את גרסת הייצוא של הטנק, "T-90S", הכוללת מנוע משופר (1,000 כ"ס) ורכיבים אלקטרוניים מתוצרת חברות מערביות.
במלחמת רוסיה-גאורגיה ב-2008 הטנק הוכיח את עצמו כיעיל מאוד, כאשר נע על השטח במהירות גבוהה מאוד וסייע לכוחות בהתגברות על טנקי המערכה הגאורגיים, שהורכבו מטנקים סובייטיים, שמוגנו במערכות הגנה מערביות.
דגמים

T-90: דגם הייצור הראשי.
T-90K: דגם פיקוד.
T-90E: גרסת יצוא של ה-T-90.
T-90A: גרסה של הצבא הרוסי בעלת צריח מולחם (במקום יצוק), מנוע משודרג ומערכת ראיה תרמית ESSA. הגרסה מכונה גם T-90 ולדימיר, על שמו של ולדימיר פוטקין - המהנדס הראשי של ה-T-90.
T-90S: גרסת ייצוא של ה-T-90A.
T-90SK: גרסת פיקוד של ה-T-90S, הנבדלת ממנה בציוד הניווט ומערכת קשר, וכמו כן כוללת את ה-Ainet, מערכת המאפשרת לפוצץ פגזים נפיצים בעלי רסס (HE-FRAG) ממרחק מסוים מהטנק.
T-90S בישמה: T-90S בשירות הצבא ההודי.
T-90M: דגם אבטיפוס הכולל גרסה חדשה של מיגון ריאקטיבי מדגם Kontakt-5, מנוע משופר עם הספק של 1,130 כ"ס, צריח משודרג עם שריון מרוכב, תותח 125 מ"מ חדש מדגם 2A46M-5, מצלמות תרמיות צרפתיות ממשפחת ה-Catherine, מערכת ניווט אינרציאלית ולווינית ועוד.. הטנק מכונה בשם "Proryv" (פריצת דרך) והוא כולל מערכת בקרת האש, מעקב יעד אוטומטי באמצעות תצלומים תרמיים, מצלמות וידאו שמותקנות על גג הטנק ומאפשרות לצוות לצפות במתרחש סביבם מבלי לצאת מהטנק. מאפיין נוסף שמבדיל מטנקים רוסים אחרים הוא מסכי רשת המכסים את בסיס התותח. תא המנוע ממוגן.
T-90MS: גרסת הייצור של ה-T-90M.
כלים מבוססי שלדה:
BREM-72: רכב חילוץ משוריין.
MTU-90: טנק גישור.
IMR-3: כלי הנדסה.
BMR-3:מפלס מוקשים.
גלריה

טנק Т-90А בפורום הבינלאומי "טכנולוגיה בבניית מכונות" 2012:
ראו גם

T-14 ארמטה
Type 96
K2 פנתר שחור
T-84 Oplot-M
הערות שוליים

↑  אל"ם (במיל') בני מיכלסון, ‏הטנק הרוסי טי-90 "ולאדימיר" (VLADIMIR), שריון 34, פברואר 2010, עמ' 38-34, באתר "יד לשריון"
↑  armorsite/
↑  Defense Tech
| רק"מ מדינות הגוש הסובייטי לאחר מלחמת העולם השנייה |
| --- | --- | --- |
| טנקים | T-84 Oplot-M • T-90 • T-84 • T-80 • T-72 • IT-1 • T-64 • T-62 • PT-76 • T-55 • T-10 • ארמטה T-14 |  |
| נגמ"שים | BTR-152 • BTR-94 • BPM-97 • BTR-90  • BTR-80 • BTR-70 • BTR-60 • BTR-40 • BTR-4 • BTR-3 • BTR-D • BTR-50 • MT-LB |  |
| נגמ"שי לחימה | BMPT • BTR-T • BMD-3 • BMD-2 • BMD-1 • BMP-3 • BMP-2 • BMP-1 • ‏T-15 ארמטה |  |
| תותחים מתנייעים | 2S1 גווזדיקה • ‏SO-152 • ‏2S4 טולפן • ‏2S5 גיאטסינט-S • ‏2S7 פיון • ‏2S9 נונה • ‏2S19 MSTA‏ • ‏‏2S23 נונה-SVK • ‏2S25 Sprut-SD • ‏2S31 וונה • ‏ASU-57 • ‏ASU-85 • ‏A-222 ברג |  |
| ארטילריה רקטית | BM-14 • ‏BM-21 גראד • ‏BM-24 • ‏BM-25 • ‏BM-27 אוראגן • ‏TOS-1 • ‏BM-30 סמרץ' |  |
| טילי קרקע-קרקע | 2K6 לונה • 9K52 לונה-M • ‏OTR-21 טוצ'קה • OTR-23 אוקה • 9K720 איסקנדר • K-300P בסטיון-P |  |
| רק"ם נ"מ | ‏SA-22 • SA-19  • ZSU-23-4 • ZSU-57-2 • BTR-152A\D\E • BTR-40A |  |
| מערכות קרקע-אוויר | SA-4 • ‏SA-6 • ‏SA-8 • ‏SA-9 • ‏‏SA-10 • ‏SA-11 • ‏‏SA-12 • ‏SA-13 • ‏SA-15 • ‏SA-17 • ‏SA-19 • ‏‏SA-20 • ‏‏SA-21 • ‏‏SA-22 |  |
| --- | --- |
בקרת זהויות :  NLI: 987007551823005171  LCCN: sh2005003696
אדוארד ריץ

| --- | --- |
 לידה:  17 באוקטובר 1802 ברלין, ממלכת פרוסיה 
 פטירה:  23 בינואר 1832 (בגיל 29) ברלין, ממלכת פרוסיה 
 מוקד פעילות:  ממלכת פרוסיה 
 שפה מועדפת:  גרמנית 
 כלי נגינה:  כינור 
 
אדוארד ריץ (בגרמנית: Eduard Ritz לפעמים Eduard Rietz;‏ 17 באוקטובר 1802 – 22 בינואר 1832) היה כנר ומנצח גרמני.
ביוגרפיה

ריץ נולד בברלין ומורו הראשון היה אביו, כריסטיאן ריץ, כנר בתזמורת החצר של ברלין. בהמשך למד אצל רודה. בשנת 1818 סיים את לימודיו, ושנה אחר כך הצטרף לתזמורת החצר של ברלין והיה לקונצרטמייסטר שלה, אך סכסוך עם הקאפלמייסטר של התזמורת, גספרה ספונטיני, הביא לפיטוריו בשנת 1825.
בשנת 1826 ייסד את האגודה הפילהרמונית של ברלין, שהגיעה להישגים נאים אם כי נגניה היו חובבים. ריץ היה הכנר הראשון בביצוע ההיסטורי בשנת 1829 של מתאוס פסיון מאת יוהאן סבסטיאן באך, שפליקס מנדלסון השיב לחיים לאחר שנים רבות של שכחה. אדוארד ריץ ואחיו יוליוס העתיקו את תפקידי המבצעים מן הפרטיטורה של הפסיון לביצוע זה. אדוארד ריץ היה ידידו של מנדלסון. הוא ואחיו הצעיר יוליוס ניגנו רביעיות מיתרים עם מנדלסון עוד בשנת 1820. מנדלסון למד נגינה בכינור אצל אדוארד ריץ והקדיש לו את הקונצ'רטו שלו ברה מינור, את הסונאטה לכינור אופוס 4 ואת השמינייה אופוס 20. אהבתם של ריץ ומנדלסון למוזיקה של באך הביאה אותם לשיתוף פעולה עם קרל פרידריך צלטר באקדמיה לשירה, שם הרבה ריץ לשיר כטנור סולו.
ריץ, שהיה בפתחה של קריירת ניצוח מזהירה, מת בברלין משחפת בגיל 29. לאחר מותו, הקדיש מנדלסון את פרק האנדנטה של החמישייה אופוס 18 שלו לזכר ידידו.
הערות שוליים

↑  אלברט מל, "אדוארד ריץ" במילון גרוב למוזיקה ומוזיקאים אונליין
↑  אלברט מל, גרוב
↑  אלברט מל, גרוב
| --- | --- |
בקרת זהויות :  GND: 116545933  ISNI: 0000 0000 1358 7147  LCCN: no2017057616  MusicBrainz: 3818bdde-f7c2-4e9a-b08e-6c1ce241e270  VIAF: 25356541   WorldCat (עם VIAF): 25356541
The Good, the Bad and the Ugly (נעימת נושא)

"The Good, the Bad and the Ugly" הוא קטע אינסטרומנטלי אשר היה שיר הנושא של סרט הקולנוע "הטוב, הרע והמכוער" משנת 1966 בבימויו של סרג'יו לאונה. השיר נכלל בפסקול הסרט תחת השם "The Good, the Bad and the Ugly (main title)". הקטע האינסטרומנטלי הולחן על ידי המלחין האיטלקי אניו מוריקונה.
גרסת כיסוי של הוגו מונטנגרו משנת 1968 הפכה ללהיט גדול בארצות הברית ובבריטניה כאשר השיר הגיע למקום הראשון במצעד הבריטי במהלך נובמבר 1968.
גרסת אניו מוריקונה

במהלך שנת 1960 במאי הקולנוע סרג'יו לאונה, חבר ילדות של מוריקונה, שכר את מוריקונה שילחין עבורו את המוזיקה לסרטו הבא "בעבור חופן דולרים". שיתוף פעולה זה הוביל בהמשך למספר שיתופי פעולה בין השניים במספר סרטים אותם יצר לאונה בהמשך (בהם שיתוף פעולה שהוביל ליצירת שיר זה), אשר חלקם נחשבים למערבוני ספגטי.
גרסת הוגו מונטנגרו

| --- | --- |

 סינגל בביצוע הוגו מונטנגרו
 מתוך האלבום Il buono, il brutto, il cattivo
 יצא לאור:  1968
 תאריך הקלטה:  1966
 סוגה:  מוזיקה אינסטרומנטלית
 שפה:  ללא תוכן לשוני 
 אורך:  2:45
 חברת תקליטים:  RCA
 כתיבה:  אניו מוריקונה
 לחן:  אניו מוריקונה 
 הפקה:  נילי פלאם
 
הוגו מונטנגרו היה מלחין ומנצח תזמורת אמריקני אשר החל להכין שירים לסרטים במהלך שנות ה-60. לאחר שהוא שמע את פסקול הסרט "הטוב, הרע והמכוער" מונטנגרו החליט ליצור גרסת כיסוי לנעימת הנושא. ביצירת הקטע אינסטרומנטלי זה השתתפו ארט סמית (אוקרינה), טומי מורגן (מפוחית), אליוט פישר (כינור חשמלי), מאני קליין (חצוצרה), ומוזי מרצליאנו (מבצע את השריקות לאורך השיר).
למרבה ההפתעה של מונטנגרו ויתר המוזיקאים שיצרו את גרסת הכיסוי, הסינגל של גרסה זו הפך ללהיט במהלך שנת 1968 כאשר הוא הגיע למקום השני במצעד הבילבורד האמריקני ביוני של אותה השנה. ב-16 בנובמבר 1968 השיר הגיע למקום הראשון במצעד הסינגלים הבריטי והוא נותר בהמשך במיקום זה במשך ארבעה שבועות.
גרסה זו מכרה מעל מיליון ורבע עותקים וזיכתה את מונטנגרו בתקליט זהב.
הערות שוליים

↑  WebCite query result
↑  Murrells, Joseph (1978). The Book of Golden Discs (2nd ed.). London: Barrie and Jenkins Ltd. p. 244. ISBN 0-214-20512-6.
| --- | --- |
בקרת זהויות :  MusicBrainz work: cdc85e24-66a1-3fcb-8bc9-129bddbae4b2 
אניו מוריקונה